སྤུ་རྒྱལ་བཙན་པོས་ཡུལ་འདིར་མི་འཇིགས་སྟོབས་ཀྱིས་དབང་དུ་སྒྱུར་དུས།ས་འདི་ནས་ཕུག་པ་ལྔ་བཅུ་ང་ལྔ་གསར་དུ་བརྐོས་ཤིང་ཕུག་པ་སུམ་ཅུ་སོ་དྲུག་སླར་གསོ་དང་བསྐྱར་བཞེངས་བྱས།ཕུག་པ་ཞིག་གི་ནང་དུ་སྤུ་རྒྱལ་བཙན་པོས་སྐུ་ལ་བེར་དཀར་གསོལ་ཅིང་དབུ་རུ་ལ་ཐོད་དཀྲིས་ཏེ་ཆོས་ཚོགས་ཤིག་ལ་ཕེབས་བཞིན་པའི་ལྡེབས་རིས་ཤིག་བཞེངས་ཡོད།ཕུག་པ་སུམ་བརྒྱ་རེ་ལྔ་བའི་ནང་དུ་བཙན་པོ་ཁྲི་གཙུག་ལྡེ་བཙན་རིང་ལ་ལྷ་ཁང་བཞེངས་པའི་བསྔོ་སྨོན་ཐིག་ཕྲེང་འགའ་ཤས་བྲིས་ཡོད་པ་དང་།སྐུ་ཞབས་དོན་གྲུབ་རྒྱལ་གྱིས་ཕུག་པ་ཨང་བཅུ་བདུན་པའི་སྒོའི་ལོགས་སུ་བོད་ཡིག་ཐིག་ཕྲེང་གཉིས་ལྷག་ཡོད་པར་བཤད་ཀྱང་།ཕལ་ཆེར་དེའི་རྗེས་སུ་བསུབས་པ་འདྲ་སྟེ།གང་ལྟར་ད་ལྟ་ནི་མཐོང་རྒྱུ་མི་འདུག་གོ།